Súradnice: 50°30′15″S 13°12′37″V﻿ / ﻿50,50417°S 13,21028°V﻿ / 50.50417; 13.21028

**Prameniště Chomutovky** je prírodná rezervácia ev.č. 5757 a súčasť rovnomennej európsky významnej lokality v okolí Hory Svatého Šebestiána v okrese Chomutov. Oblasť spravuje Agentúra ochrany prírody a krajiny ČR.

Ochrana
-------

Dôvodom vyhlásenia prírodnej rezervácie je ochrana horských vrchovísk s nadväzujúcimi rašelinnými smrečinami a zvyškami prirodzených bukových lesov a horských lúk.

Územie rezervácie je rozdelené do dvoch rozsiahlych územných celkov. Menšia časť sa nachádza medzi štátnou hranicou a cestou z Načetína k hraničnému prechodu na Hore Svatého Šebestiána. Okrem iného zahŕňa územie staršej prírodnej rezervácie Bučina na Kienhaidě, ktorá bola spolu s vyhlásením rezervácie Prameniště Chomutovky zrušená. Rozsiahlejšia časť územia sa nachádza prevažne západne od Hory Svatého Šebestiána na náhornej planine Krušných hôr. Prechádza ním cesta I/7, ktorá od zvyšku rezervácie oddeľuje Poľské močariská.

Prírodné podmienky
------------------

Geologické podložie je tvorené starohornými až prvohornými rulami krušnohorského kryštalinika, ktoré sú miestami prekryté sedimentami rašelinísk o hrúbke až 10,5 m (rašeliniská Pod Novoveským vrchom patria k najhlbším v strednej Európe).

Klimaticky patrí územie rezervácie do chladnej oblasti s priemernou ročnou teplotou 5,1°C, ročným úhrnom zrážok 915 mm a dĺžkou trvania snehovej pokrývky 100-120 dní ročne. Voda je z územia odvádzaná radom melioračných priekop. Pri výtoku z Novoveského rybníka pramení rieka Chomutovka.

Fauna a flóra
-------------

Horské lúky pri zaniknutej Jilmovej
Bukový les v bývalej prírodnej rezervácii Bučina na Kienhaidě
Z vegetačného hľadiska sa chránené územie skladá z troch typov spoločenstiev. Na svahoch hory Čihadla sa vyskytujú zvyšky acidofilných bučín. V okolí zaniknutej dediny Jilmová sa nachádzajú horské lúky, ale jadro územia tvoria zachované rašeliniská Pod Jelení horou, Pod Novoveským vrchem a Polské bažiny s ďalšími skôr ťažbou narušenými lokalitami (napr. Schreiberove rašelinisko).

V rašeliniskách vrchoviskového typu je typickým stromom borovica rašelinná (*Pinus x pseudopumilio*). Na tieto vrchoviská na okrajoch nadväzujú podmáčané smrečiny a maloplošne tiež rašelinné breziny s brezou plstnatou. Chránené rastliny zastupuje andromédka sivolistá, šucha čierna, kľukva močiarna, ostrica barinná, breza trpasličia, rosička okrúhlolistá a rojovník močiarny.

Chránené územie je jadrom vtáčej oblasti Novodomské rašeliniště – Kovářská zriadené za účelom ochrany tetrova hoľniaka, ale hniezdia tu aj ohrozené druhy pôtik kapcavý a močiarnica mekotavá. Z drobných živočíchov sa tu môžeme stretnúť s mlokom horským, jaštericou živorodou alebo vretenicou severnou. Významnú skupinu druhov predstavujú na lokalite bezstavovce zastúpenie čeľaďami skákavkovitých a križiakovitých a ďalšími druhmi ako ligotavky *somatochlora alpestris* a *somatochlora arctica*, bystruška *carabus nitens*, žltáčik čučoriedkový, modráčik striebroškvrnný alebo piadivka *Carsia sororiata*.

Referencie
----------

1. ↑   *Stránky AOPK ČR* [online]. [Cit. 2016-01-19]. Dostupné online. (po česky)
2. 1 2  Informačná tabuľa EVL Novodomské a Poľské rašeliniská a prírodná rezervácia Prameniště Chomutovky na hraniciach prírodnej rezervácie
3. ↑  Krajský úřad Ústeckého kraje. *Plán péče o přírodní rezervaci Novodomské a Polské rašeliniště na období 2012–2014 (Návrh na vyhlášení)* [online]. Ústí nad Labem: [cit. 2014-09-19]. Dostupné online.

Pozri aj
--------

* Zoznam chránených území v okrese Chomutov
* Bučina na Kienhaidě

Externé odkazy
--------------

* Chomutovky. Vieme, kde je jej prameň?

Zdroj
-----

*Tento článok je čiastočný alebo úplný preklad článku Prameniště Chomutovky na českej Wikipédii.*

| * z
* d
* u
Chránené územia v okrese Chomutov |
| --- |
| Národné prírodné rezervácie | 
* Jezerka
* Novodomské rašeliniště
* Úhošť

 |
| Národné prírodné pamiatky | 
* Ciboušov
* Doupňák

 |
| Prírodné rezervácie | 
* Běšický chochol
* Buky a javory v Gabrielce
* Buky nad Kameničkou
* Horská louka u Háje
* Na loučkách
* Prameniště Chomutovky
* Sedlec
* Bučina na Kienhaidě (zruš.)

 |
| Prírodné pamiatky | 
* Bezručovo údolí
* Černovice
* Červený Hrádek
* Drmaly
* Hradiště u Černovic
* Kokrháč
* Krásná Lípa
* Lokalita břízy ojcovské u Volyně
* Louka vstavačů u Černýše
* Mravenčák
* Na loučkách II
* Pastviště u Okounova
* Podmilesy
* Rašovické skály
* Sfingy
* Slanisko u Škrle
* Sluňáky
* Střezovská rokle
* Svatý kopeček u Kadaně
* Údlické doubí
* Vinařský rybník
* Želinský meandr
* Merkur (zruš.)

 |
| Prírodný park | 
* Bezručovo údolí
* Doupovská pahorkatina
* Údolí prunéřovského potoka

 |